Эсаулова, Светлана Николаевна

Светлана Эсаулова (Светлана Николаевна Эсаулова) (, РСФСР, Марий АССР, У Торъял кундем, Чӱксола ял —  , Йошкар-Ола) — марий серызе, почеламутчо, СССР Серызе-влак ушемын йыжъеҥже (1991).

 Илыш корныжо 
Светлана Эсаулова 1954 ийын шыжа тылзын 15-ше кечынже Марий АССР У Торъял кундем Чӱксола ялеш кресаньык ешеш шочын. У Торъял кундемысе кыдалаш школым тунем пытарымеке, туштак музык туныктышылан пашам ышташ тӱҥалын. Маргосуниверситетыште тунемын, но тунем пытарен огыл, пелашыже дене пырля Байконурышко кая. 1992 ийыште Москосо М. Горький лӱмеш Литератур институтым тунем пытара. Радиошто, «Марий коммуна», «Кугарня» газетлаште, «Кече» журналыште журналистлан пашам ыштен.

«Шочмо мланде» икымше почеламутшым Светлана Эсаулова тӱжем индеш шӱдӧ шымле кокымшо ийыште, «Марий комуна» газетеш савыктен луктын. Тӱжем индеш шӱдӧ кандаш лу кокымшо ийыште тудын ятыр почеламутшо «Кинде-шинчал» сборникыш пурен. Тӱжем индеш шӱдӧ индеш лу икымше ий гыч ССРУ писатель ушемыште лийын. Лудшо-влак тудын «Кидшер» (1991) сборникшым куанен вашлийыныт. Каласен кодыман, Светлана Николаевнан ятыр почеламутшылан семым келыштарыме, муро-влак шочыныт. Марий книга савыктыш Светлана Эсаулован почеламут аршашыжым у книга дене савыктен луктын. Тудо «Шинчашкет ом ончо сулыканла» маналтеш. Поэтессе Валентина Изилянова Светлана Эсаулован поэзий аршашыжым, рушла кусарыме тудын почеламутлажым, порын шарнен каласыме ой-шомаклам иктыш чумырен, чапле книгам ямдылен.

 Тӱҥ произведенийже-влак 
 Почеламут-влак // Кинде-шинчал. Йошкар-Ола, 1982. С. 7—32. 
 Кидшер : почеламут-вл. [Пульс : стихи]. Йошкар-Ола, 1991.64 с. 
 Почеламут-влак// Ныл йӱкан кумылсем. Таллинн, 1998. С. 10—87.

 Моло йылмылаш кусарыме произведенийже-влак 
 Целительница — память. / пер. на рус. И.Тюлей ина. М., 1990.
 Земля весенняя прогрета...; Сентябрь ; Гуслярше : стихи // Братство песенных сердец / пер. на рус. В.Панова. Йошкар-Ола, 1990. С. 93-94.
 Стихи / пер. на рус. Г.Пирогова // Сомнения. Йошкар-Ола, 1993. С. 102—109.
 Почеламут-влак // ЫеН Магйаппа! / пер. на эстон. А. В ат тона. Таллинн, 1998. С. 10—87.
 Гуслярша : стихи / пер. на рус. В.Суховского // Встреча. 2001. № 3. С. 44.
 Я весь путь не глянула назад... ; Нет, темный пол мне действует на нервы... ; Скрипка ; Ни в среду теперь, ни в другую...; Последняя встреча : стихи // Пирогов Г. Тринадцатый апостол. Йошкар-Ола, 2007. С 307-311.

 Илышыже да творчествыже нерген литератур 
 Матюковский Г. Сукен, йӧратымашлан кумалам // Марий коммуна. 1991. 1 июнь.
 Иванов И. Мурызын сылне йӱкшӧ // Кугарня. 1991.29 нояб.
 Беспалова Г. «Мый поро чон дене киндем шуйынем...» // Ончыко. 1992. № 1 С. 140—144.
 Писатели Республики Марий Эл : автобиобиблиогр. сборник. Йошкар-Ола, 2004. С. 73.
 Манаева-Чеснокова С. Современный мир и человек в творчестве Светланы Эсауловой // Художественный мир современной марийской поэзии. Йошкар-Ола, 2004. С. 99—113.
 Светлана Эсауловалан 50 ий // Ончыко. 2004. № 10. 138 с.
 Илибаева М. Пегасетын тӧргым жап гына // Марий Эл. 2004. 15 окт.
 МБЭ. Йошкар-Ола, 2007. С. 413.

 Кылвер-влак 
 Светлана Эсауловам порын шарнен…

 Литератур 
 Марийская биографическая энциклопедия : 3849 имен в истории Марийского края и марийского народа / авт. и рук. проекта В. Мочаев. - Йошкар-Ола, 2007. С. 413.
 Писатели Марий Эл: биобиблиографический справочник / сост.: А.Васинкин, В.Абукаев и др. — Йошкар-Ола: Марийское книжное издательство, 2008. — 752 с. С. 703-704.

Категорий:Марий серызе-влак
Категорий:Марий почеламутчо-влак